BP ຈ່າຍເງິນໄປແລ້ວ 1,250 ລ້ານ$ ເພື່ອອັດ​ນ້ຳມັນ​ນຮົ່ວ
ບັນດາ​ເຈົ້າ​ໜ້າ​ທ່ີ​ກະ​ປະມານ​ວ່າ ​ມີ​ນ້ຳມັນ​ຮົ່ວ​ໄຫລ​ອອກ​ມາ ​ຈຳນວນ​ຫລາຍ​ເຖິງ 19 ພັນ​ຖັງ​ ໃນ​ແຕ່​ລະ​ມື້
ບໍລິສັດນ້ຳມັນ BP ຂອງອັງກິດ ກ່າວວ່າ ຕົນໄດ້ໃຊ້ຈ່າຍ ເງິນຈຳນວນ 1,250 ລ້ານດອນລ້າໄປແລ້ວ ໃນຄວາມ ພະຍາຍາມເພື່ອຢຸດນ້ຳມັນທີ່ຮົ່ວໄຫລອອກມາຢ່າງມະຫາ ສານໃນອ່າວເມັກຊິໂກ ແລະອະນາໄມຄວາມເປິະເປື້ອນທີ່ ເກີດຂຶ້ນນັ້ນ ບໍລິສັດ BP ກ່າວໃນວັນຈັນມື້ນີ້ວ່າ ໂຕເລກດັ່ງກ່າວບໍ່ໄດ້ ຮວມທັງເງິນຈຳນວນ 350 ລ້ານດອນລາ ທ່ີວາງແຜນ ໄວ້ກ່ອນແລ້ວ ສຳລັບໂຄງ ການກໍ່ສ້າງສິ່ງກີດຂວາງຕ່າງໆ ເພື່ອປ້ອງກັນບໍ່ໃຫ້ນ້ຳມັນໄຫລເຂົ້າໄປ ເຖິງຝັ່ງທະເລຂອງລັດ Louisiana ນັ້ນ ບໍລິສັດນ້ຳມັນຍັກໃຫຍ່ BP ກ່າວວ່າ ການເອົາຝາອັດໄປກວມປາກທໍ່ນ້ຳມັນທີ່ຮົ່ວຢູ່ພື້ນ ທະເລນັ້ນ ເຮັດໃຫ້ສາມາດເກັບນ້ຳມັນທີ່ຮົ່ວອອກມາ ໄດ້ 16 ພັນ 600 ຖັງໃນລະຍະ3 ມື້ ຜ່ານມາ ຫລັງຈາກໄດ້ເອົາຝາ ອັດດັ່ງກ່າວໄປກວມປາກທໍ່ໄວ້ ໃນວັນພະຫັດແລ້ວນີ້ ບັນດາເຈົ້າໜ້າທ່ີກະປະມານວ່າ ມີນ້ຳມັນຮົ່ວໄຫລອອກມາ ຈຳນວນຫລາຍເຖິງ 19 ພັນຖັງ ໃນແຕ່ລະມື້ ຊຶ່ງສ່ວນຫລາຍແມ່ນຍັງຮົ່ວອອກໄປສູ່ອ່າວເມັກຊິໂກ ບໍລິສັດ BP ກ່າວວ່າ ຕົນວາງແຜນທີ່ຈະພະຍາຍາມວາງຝາອັດອັນທີສອງ ຊື່ງຈະສາມາດ ອຳນວຍໃຫ້ເກັບນ້ຳມັນທ່ີຮົ່ວໄຫ ລອອກມາຈາກບໍ່ ໄດ້ຫລາຍຂຶ້ນ ແລະວ່າ ຝາອັດອັນໃໝ່ນີ້ ອາດສາມາດນຳໃຊ້ໄດ້ໃນ ສັບປະດາໜ້ານີ້